גיל חבה

גיל חבה (נולד ב-1971) הוא ספורטאי פאראלימפי לשעבר.

בשנת 1985 התחשמל חבה בן ה-14 בתאונת עבודה בקיבוץ. כתוצאה מהתאונה הוא קטוע יד שמאל ונפגע קשה ברגל ימין, ובמהלך תקופת האשפוז סבל גם ממוות קליני. לאחר השיקום החל לעסוק בספורט, היה שחקן כדורסל בנבחרת בקעת בית שאן והחל לעסוק בשחייה תחרותית במרכז הספורט לנכים ברמת גן.

בשנת 1990 התנדב לשירות צבאי וסיים תקופת שירות מלאה בתפקידי חינוך וידיעת הארץ.

בשנת 1992 החל להתאמן בבית הלוחם בתל אביב בכדורעף והשתתף עם הנבחרת באליפות אירופה ובאליפות העולם. היה חבר הנבחרת הלאומית אל המשחקים הפאראלימפיים אטלנטה (1996) והמשחקים הפאראלימפיים סידני (2000).

חבה הוא מורה דרך מוסמך, בוגר לימודי ארץ ישראל, תושב אשחר, נשוי ואב לשלושה. 

בשנת 2010 החל לכהן כחבר מועצה אזורית משגב.

קישורים חיצוניים
 פירוט השתתפותו בתחרויות המשחקים הפאראלימפיים באתר הרשמי של IPC 
 סיפורו של גיל חבה, מגזין ספורט גלילי, 2015.

הערות שוליים

ספורטאים פאראלימפיים ישראלים
שחקני כדורעף נכים ישראלים
שחקני כדורעף ישראלים במשחקים הפאראלימפיים אטלנטה (1996)
שחקני כדורעף ישראלים במשחקים הפאראלימפיים סידני (2000)
נפגעי תאונות עבודה
חברי מועצה ברשויות מקומיות בישראל
ספורטאי איל"ן
ישראלים שנולדו ב-1971